Deg wungal Nayla, amaru Brahim Tazaɣart yerra Tajmilt i wazal n tejmaɛt deg tmetti acku nwala iseggasen-a ineggura ayen tuɣ i d-yettasen d tilufa i tlemmast n tejmaɛt, qqiment tura kan di texxamt, neɣ ɣur tmeṭṭut kan. Ama yelha rray neɣ dirit, neḥder i waṭas n tegnatin ideg bḍant teslatin d watmaten, tikwal ula ɣef temsal i yerzan abaɣur n taddart s umata. S tejmaɛt n taddart, d yirgazen akk at sswab d lhiba id d-ttiɛemren, yella di tmetti leqder, tella lḥerma, i iruḥen deg wakud-a amiran i deg nettidir.